LIETUVIŲ KALBOS IR LITERATŪROS ILGALAIKIO PLANO RENGIMAS
Dėl ilgalaikio plano formos susitaria mokyklos bendruomenė, tačiau nebūtina siekti vienodos formos. Skirtingų dalykų ar dalykų grupių ilgalaikių planų forma gali skirtis, svarbu atsižvelgti į dalyko(-ų) specifiką ir sudaryti ilgalaikį planą taip, kad jis būtų patogus ir informatyvus mokytojui, padėtų planuoti trumpesnio laikotarpio (pvz., pamokos, pamokų ciklo, savaitės) ugdymo procesą, kuriame galėtų būti nurodomi ugdomi pasiekimai, kompetencijos, sąsajos su tarpdalykinėmis temomis. Pamokų ir veiklų planavimo pavyzdžių galima rasti Lietuvių kalbos ir literatūros bendrosios programos (toliau – BP) įgyvendinimo rekomendacijose. Planuodamas mokymosi veiklas mokytojas tikslingai pasirenka, kurias kompetencijas ir pasiekimus ugdys atsižvelgdamas į konkrečios klasės mokinių pasiekimus ir poreikius. Šį darbą palengvins naudojimasis Švietimo portale pateiktos BP atvaizdavimu su mokymo(si) turinio, pasiekimų, kompetencijų ir tarpdalykinių temų nurodytomis sąsajomis. 
Kompetencijos nurodomos prie kiekvieno pasirinkto koncentro pasiekimo: Lietuvių kalba ir literatūra.
Spustelėjus pasirinktą pasiekimą atidaromas pasiekimo lygių požymių ir pasiekimui ugdyti skirto mokymo(si) turinio citatų langas: Lietuvių kalba ir literatūra.
Tarpdalykinės temos nurodomos prie kiekvienos mokymo(si) turinio temos. Užvedus žymeklį ant prie temų pateiktos piktogramos, atsiveria langas, kuriame matoma tarpdalykinė tema ir su ja susieto (-ų) pasiekimo (-ų) ir (ar) mokymo(si) turinio temos (-ų) citatos: Lietuvių kalba ir literatūra.
Pateiktame ilgalaikio plano pavyzdyje nurodytas preliminarus 70 procentų Bendruosiuose ugdymo planuose Lietuvių kalbai ir literatūrai numatytų valandų paskirstymas:
· stulpelyje Mokymo(si) turinio tema pateiktos su BP susietos temos ar probleminiai klausimai, kuriuos mokytojas gali papildyti ar pakeisti savo nuožiūra;
· stulpelyje 70 proc. val. nurodytas galimas nagrinėjant temą pasiekimams ugdyti skirtų valandų skaičius. Lentelėje nurodytą valandų skaičių mokytojas gali keisti atsižvelgdamas į mokinių poreikius, pasirinktas mokymosi veiklas ir ugdymo metodus;
· stulpelyje 30 proc. val. mokytojas, atsižvelgdamas į mokinių poreikius, pasirinktas mokymosi veiklas ir ugdymo metodus, gali nurodyti, kaip paskirsto valandas laisvai pasirenkamam turiniui;
· stulpelyje Galimos mokinių veiklos pateiktas veiklų sąrašas, kurį mokytojas gali papildyti ar keisti atsižvelgdamas į mokinių poreikius ir pasirinktus ugdymo metodus;
· stulpelyje Kompetencijos nurodytos galimos kompetencijos, kurias mokytojas gali papildyti ar pakeisti atsižvelgdamas į pamokos kontekstą;
· stulpelyje Pasiekimai raidėmis ir skaičiais nurodyti pasiekimai, kuriuos mokytojas gali papildyti ar keisti atsižvelgdamas į konkrečios klasės mokinių pasiekimus ir poreikius, pasirinktą mokymosi turinį ir veiklas. Lentelėje raide (pavyzdžiui, A) žymima pasiekimų sritis, raide ir pirmuoju skaičiumi (pavyzdžiui, A1) – pasiekimų grupė, antruoju skaičiumi – pasiekimas, trečiuoju skaičiumi (3) – pagrindinis pasiekimų lygis; 
· stulpelyje Tarpdalykinės temos nurodytos galimos tarpdalykinės temos, kurias mokytojas gali papildyti ar pakeisti atsižvelgdamas į pamokos kontekstą: Tarpdalykinės temos bendrosiose programose;
· simboliu * pažymėtos nuorodos į SMP ir kitus šaltinius, kurie nėra parengti NŠA.
30 procentų mokymosi laiko paskirsto mokytojas, atsižvelgdamas į mokinių poreikius, pasiekimus, pasirinktą mokymo(si) turinį ir veiklas. Šis laikas gali būti skiriamas: žinioms ir gebėjimams įtvirtinti ar gilinti, sudėtingesnėms temoms, kurioms įprasto laiko nepakanka, nagrinėti, mokinių žinių ir gebėjimų spragoms šalinti, tarpdalykinėms temoms plėtoti, projektinėms ir kitoms pažintinėms, kūrybinėms veikloms organizuoti.
Pasiekimų sritys
Per visas pamokas ugdomi Lietuvių kalbos ir literatūros bendrojoje programoje numatytų sričių pasiekimai:
1. Kalbėjimas, klausymas ir sąveika (A): A1. Aktyviai klausosi sakytinio teksto; A2. Dalyvauja įvairiose komunikavimo situacijose, klausosi ir kalba, atsižvelgdamas į situaciją, tikslą, adresatą; A3. Tinkamai vartoja kalbinės raiškos priemones, laikosi kalbos normų; A4. Taiko klausymosi ir kalbėjimo strategijas.
2. Skaitymas, teksto supratimas ir literatūros bei kultūros pažinimas (B): B1. Skaito įvairaus pobūdžio tekstus, naudojasi įvairiais informacijos šaltiniais, randa informaciją; B2. Aptaria skaitomus tekstus, analizuoja, interpretuoja, daro išvadas, remdamasis literatūros žiniomis; B3. Vertina skaitomų tekstų turinį ir raišką; B4. Taiko skaitymo strategijas; B5. Atskleidžia filologinį ir kultūrinį išprusimą; B6. Dalyvauja kultūriniame ir visuomeniniame gyvenime.
3. Rašymas ir teksto kūrimas (C): C1. Kuria tekstus, atsižvelgdamas į rašymo tikslą, adresatą ir komunikavimo situaciją; C2. Kuria tinkamos struktūros tekstus, rašo taisyklinga ir stilinga kalba; C3. Taiko rašymo strategijas.
4. Kalbos pažinimas (D): D1. Taiko fonetikos ir kirčiavimo žinias; D2. Taiko leksikos, žodžių darybos, morfologijos ir rašybos žinias; D3. Taiko sintaksės ir skyrybos žinias; D4. Taiko žinias apie tekstą ir teksto stilistiką; D5. Taiko kalbos pažinimo strategijas; D6. Analizuoja ir vertina kalbos funkcionavimą visuomenėje.
Mokinių pasiekimų raida Lietuvių kalbos ir literatūros bendrojoje programoje aprašoma pagal pasiekimų sritis, pateikiant mokinių pagrindinio lygio pasiekimus kas dvejus metus. Kad mokinių įgūdžiai nuosekliai tobulėtų, ugdymo procese svarbu užtikrinti visų pasiekimų sričių dermę ir vidinę lietuvių kalbos ir literatūros dalyko integraciją, todėl bet koks jų skirstymas yra sąlyginis.
Kalbinių sričių integravimas
Programoje pabrėžiama, kad per lietuvių kalbos ir literatūros pamokas ugdomos visos keturios pasiekimų sritys – kalbėjimas, klausymas ir sąveika (A), skaitymas, teksto supratimas ir literatūros bei kultūros pažinimas (B), rašymas ir teksto kūrimas (C), kalbos pažinimas (D). Ilgalaikiame plane jos siejamos su kalbos pažinimo ir skaitymo, literatūros ir kultūros pažinimo temomis, problematika ir veiklomis. Kalbinių veiklų tematika ir problematika integruojama su skaitomais ir nagrinėjamais grožiniais ir negrožiniais, kitais analizuojamais kultūros tekstais.
Tarpdalykinis integravimas
Planuojant ugdymo turinį naudinga numatyti ne tik vidinę dalyko, bet ir tarpdalykinę integraciją. Tarpdalykinės temos skaitmeniniame Lietuvių kalbos ir literatūros bendrosios programos formate pateiktos prie kiekvienos mokymo(si) turinio temos, todėl ilgalaikiame plane esant poreikiui pravartu numatyti tą tarpdalykinę integraciją, kuri aktualiausia konkrečiai mokyklai, klasei. 
Planuojamas turinys ir tekstų atrankos kriterijai
Mokymosi turinio temų tvarką, planuodamas pamokų ciklą, numato pats mokytojas. Planuodamas pamokų ciklą mokytojas taip pat planuoja pasiekimus ir kompetencijas, kurios bus ugdomos šiame cikle, gali planuoti mokymo(si) veiklas, jų vertinimą ir didaktines priemones. Skaitmeninėje Lietuvių kalbos ir literatūros bendrojoje programoje pateikta patogi lietuvių kalbos ir literatūros ugdymo sričių, kompetencijų, pasiekimų ir jų raidos sąsaja, todėl mokytojas pats turėtų nuspręsti, kokia apimtimi jos gali būti pateikiamos ilgalaikiame plane. Dėl skaitomų kūrinių (ištraukų) kiekio, atsižvelgdamas į mokinių poreikius ir galimybes, sprendžia mokytojas, savo nuožiūra pasirenkantis, kokius kūrinius arba jų ištraukas tikslinga nagrinėti, svarbiausia, kad grožiniai ir negrožiniai kūriniai atitiktų programoje nurodytus tekstų atrankos kriterijus – būtų meniškai vertingi, atitiktų mokinių amžių, aktualijas. Renkantis kūrinius, rekomenduojama išlaikyti pusiausvyrą tarp lietuvių ir verstinės literatūros, tarp klasikinių ir šiuolaikinių kūrinių, atskleisti mokiniams ir žanrų įvairovę, kad mokinys formuotųsi vientisą literatūros ir kultūros vaizdą. Atsižvelgiant į mokinių pasiūlymus, poreikius ir pomėgius bei kitas aplinkybes, siūlomi skaityti kūriniai mokytojo gali būti koreguojami. Ilgalaikio plano pavyzdyje pateiktos nuorodos į skaitmeninėje Lietuvių kalbos ir literatūros bendrojoje programoje pateiktą rekomenduojamų literatūros ir kultūros kūrinių sąrašą, kad mokytojas galėtų patogiai atsirinkti autorius ir kūrinius, kuriuos planuoja nagrinėti per lietuvių kalbos ir literatūros pamokas.
Vertinimas
Ugdymo procese vyrauja formuojamasis (ugdomasis) vertinimas: nuolat stebima ir analizuojama mokinių veikla, teikiamas žodinis ir rašytinis grįžtamasis ryšys, aptariami praktiniai, kūrybiniai ir rašto darbai, fiksuojama individuali pažanga. Vertinimo informacija naudojama tolesnėms mokymosi veikloms planuoti ir koreguoti. Mokiniai mokomi įsivertinti savo pasiekimus, teikti grįžtamąjį ryšį vieni kitiems, atpažinti stipriąsias sritis ir numatyti tobulintinus gebėjimus. Mokymosi laikotarpio (temos, ciklo, kurso, trimestro, pusmečio, metų) pabaigoje atliekamas apibendrinamasis vertinimas – tai mokytojo sprendimas apie mokinio pasiekimus. Pagrindiniame ugdyme pažymiu vertinami mokinių pasiekimai siejami su pasiekimų lygių požymiais, nustatytais Lietuvių kalbos ir literatūros bendrojoje programoje: slenkstinis (I) lygis – 4, patenkinamas (II) lygis – 5–6, pagrindinis (III) lygis – 7–8, aukštesnysis (IV) lygis – 9–10. Vertinant mokinio pasiekimus svarbu atsižvelgti į visas keturias pasiekimų sritis: kalbėjimą, klausymą ir sąveiką; skaitymą, teksto supratimą ir literatūros bei kultūros pažinimą; rašymą ir teksto kūrimą; kalbos pažinimą. Siūloma, kad kiekvienos iš šių sričių vertinimas sudarytų ne mažiau kaip 25 proc. galutinio įvertinimo. Vertinimas turi suteikti mokiniui informaciją apie pasiekimus ir padėti numatyti ilgalaikius mokymosi tikslus. Svarbu, kad vertinimas būtų planuojamas kartu su ugdymo procesu. Planuojant vertinimą remiamasi Lietuvių kalbos ir literatūros bendrosios programos reikalavimais ir išsikeltais tikslais. Mokytojas pirmiausia turi atsižvelgti į vertinimo tikslą, parinkti jį atitinkančius vertinimo būdus, numatyti užduoties apimtį, laiką, vertinimo kriterijus, vertinimo informacijos pateikimo mokiniams formą. Su mokiniais svarbu aptarti bendriausius užduoties atlikimo kriterijus: 
• kas turi būti padaryta, kad užduotis būtų atlikta;
• koks darbas yra laikomas kokybišku; 
• kokie kriterijai lems darbo įvertinimą.
Vertinamas ne tik galutinis mokymosi rezultatas, bet ir mokymosi procesas. Tokia vertinimo nuostata skatina mokinio saviugdą ir mokymosi motyvaciją, padeda augti jo savimonei ir savivertei, leidžia patirti mokymosi sėkmę. Išsamiau – Pasiekimų vertinimas.
Šis planas yra tik vienas iš pavyzdžių, kaip galima sudaryti ilgalaikį planą. Mokytojai gali rinktis ir kitokius mokymosi medžiagos grupavimo principus, planai gali skirtis konkretumu, detalumu.


LIETUVIŲ KALBOS IR LITERATŪROS ILGALAIKIO PLANO 8 KLASEI PAVYZDYS

Bendra informacija:
Mokslo metai 2026–2027 m. m.
Klasė: 8 klasė
Pamokų skaičius per savaitę: 5 pamokos 
Pamokų skaičius per mokslo metus: iš viso 180 pamokų (privalomam mokymo(si) turiniui įgyvendinti – ne mažiau kaip 126 pamokos; mokytojo nuožiūra paskirstomam mokymosi laikui – 54 pamokos). Rekomenduojama pamokas paskirstyti tokiu būdu: 2 savaitinės pamokos (per metus – 72 pamokos) skiriamos skaitymui, teksto supratimui ir literatūros bei kultūros pažinimui, 3 savaitinės pamokos (per metus – 108 pamokos) – kalbos pažinimui, kalbėjimui, klausymui ir sąveikai, rašymui ir teksto kūrimui. Toks skirstymas yra sąlyginis – per visas pamokas ugdomi Lietuvių kalbos ir literatūros programoje numatytų sričių pasiekimai.
Vertinimas: Mokinių pažanga ir pasiekimai vertinami vadovaujantis mokyklos mokinių pažangos ir pasiekimų vertinimo tvarka. Ugdymo procese taikomas formuojamasis, mokymosi laikotarpio (temos, ciklo, trimestro, pusmečio, metų) pabaigoje – apibendrinamasis vertinimas.
Išorinis apibendrinamasis vertinimas: 8-oje klasėje organizuojamas išorinis vertinimas – nacionalinis mokinių pasiekimų patikrinimas (NMPP). Centralizuotai vykdomo NMPP užduoties struktūra: Skaitymas, teksto supratimas ir literatūros bei kultūros pažinimas (50 proc.), Rašymas ir teksto kūrimas (25 proc.), Kalbos pažinimas (25 proc.).
Galima tarpdalykinė integracija: Lietuvių kalba ir literatūra integruojama su doriniu ugdymu, istorija, geografija, gamtos mokslais, matematika, informatika, technologijomis, daile, muzika, užsienio kalbomis ir gyvenimo įgūdžiais.
Kompetencijų ugdymas: Įgyvendinant lietuvių kalbos ir literatūros programą ugdomos šios kompetencijos: kultūrinė, pažinimo, komunikavimo, kūrybiškumo, pilietiškumo, socialinė, emocinė ir sveikos gyvensenos bei skaitmeninė: Kompetencijų ugdymas.
Vadovėliai (pasirenkami atsižvelgiant į mokykloje naudojamą komplektą): 
Baumilienė, Onutė, Agasarjanaitė, Gabrielė, Spetylaitė, Lina (2024). Lietuvių kalba. Vadovėlis 8 klasei, 1–2 dalys. Serija „Horizontai“. Šviesa.
Avčininkas, Alius, Liutkevičienė, Augutė, Smaleckienė, Aušra, Švažienė, Dalia (2024). Literatūra. Vadovėlis 8 klasei, 1–2 dalys. Serija „Horizontai“. Šviesa.
Džežulskienė, Judita (2024). Lietuvių kalba. Vadovėlis 8 klasei, 1–2 dalys. Baltos lankos Klett.
Gresienė, Inga, Notrimaitė-Muzikevičienė, Gitana, Žukas, Saulius (2024–2025). Literatūra. Vadovėlis 8 klasei, I–II dalys. Baltos lankos Klett.
Urba, Kęstutis (2025). Literatūros kalva. Vadovėlis 8 klasei. 1–2 dalys. Alma littera.
Mokymosi priemonės: 
SMP Lietuvių kalba 7–8 klasėms (2015). Šviesa.
SMP Literatūros kūriniai 5–8 klasėms (2015). Šviesa.
SMP Lituanistinio švietimo įstaigoms. Pradinis ir pagrindinis ugdymas (2022). Nacionalinė švietimo agentūra.
SMP OPIQ: Lietuvių kalba. 8 kl., I–II dalys (2023). Baltos lankos Klett. 
SMP OPIQ: Literatūra. 8 kl., I–II dalys (2023). Baltos lankos Klett. 
Skaitmeninė biblioteka: Literatūros kūriniai 5–8 klasėms (2015). Ugdymo plėtotės centras. 
Prosniakova, Henrika, Stumbrienė, Virginija (2010). Mano ir tavo šalis Lietuva. I–III knygos. Homo liber. Lietuvių kalbos vadovėliai, pratybų sąsiuviniai, klausomi ir skaitomi tekstai, skirti mokiniams, kurie atvyko į Lietuvą iš kitų šalių.
Poderienė, Nida, Vaičiakauskienė, Sonata (2018). Specialieji moduliai aukštesniųjų gebėjimų mokiniams. Lietuvių kalba. Nacionalinė švietimo agentūra. Priemonė, skirta mokiniams, turintiems aukštesniųjų gebėjimų.

	Mokymo(si) priemonės  
(vadovėlis, SMP ir kita metodinė medžiaga) 

	I CIKLAS. ĮVADAS. KARTOJIMAS IR ĮTVIRTINIMAS

	1.
	Ko išmoksiu aštuntoje klasėje?
	1
	
	Mokiniai susipažįsta su 8 klasės lietuvių kalbos ir literatūros mokymosi turiniu, mokymo(si) priemonėmis, vertinimu ir įsivertinimu, aptaria 8 klasės NMPP 
pasiekimų sritis, susitaria dėl darbo lietuvių kalbos ir literatūros pamokose, įvardija savo lūkesčius, išsikelia mokymosi tikslą, numato būdus, kaip jo sieks.
	Komunikavimo, Pažinimo, 
SESG
	A2.1.3, A2.5.3, A4.2.3
	Darnus vystymasis: mokymasis visą gyvenimą, sveikata, sveika gyvensena.
Kultūrinis identitetas ir bendruomeniškumas: gimtoji kalba, kultūrų įvairovė
	Lietuvių kalbos ir literatūros vadovėliai, mokymosi priemonės; vertinimo ir įsivertinimo kriterijai, mokymosi tikslų ir refleksijos klausimai.

Lietuvių kalbos ir literatūros pagrindinio ugdymo bendrosios programos įgyvendinimo rekomendacijos; 
Metodinis leidinys kalbų (gimtųjų ir užsienio) mokytojų dalykinėms kompetencijoms tobulinti; Specialieji moduliai aukštesniųjų gebėjimų turintiems vaikams. Mokytojo aplankas; Metodinė priemonė „Apmąstyk ir veik. Refleksijos metodai ir rekomendacijos“ ir kiti ištekliai.

	2.
	Skaitymo patirtys ir rekomenduojami skaitiniai: ką perskaičiau ir ką norėčiau perskaityti?
	2
	
	Mokiniai pristato perskaitytą ar klausytą knygą, išsako ir pagrindžia savo nuomonę, atsako į klausimus ir aktyviai klausosi kitų pristatymų. Susipažįsta su 8 klasėje rekomenduojamųskaitinių sąrašu, apmąsto savo skaitymo patirtį, išsikelia skaitymo tikslą ir numato, kaip jo sieks.
	Komunikavimo, Kultūrinė, Pažinimo, 
SESG
	A2.1.3, A2.5.3, A4.2.3, B3.1.3, B4.5.3
	Kultūrinis identitetas ir bendruomeniškumas: gimtoji kalba, kultūrų įvairovė, kultūros paveldas.
Darnus vystymasis: mokymasis visą gyvenimą
	Perskaitytos ar klausytos knygos, 8 klasėje rekomenduojami skaitiniai, knygos pristatymo ir skaitymo tikslo formulavimo atmintinės, skaitytojo dienoraštis.

Metodinė medžiaga: Savarankiškai skaitytų knygų pristatymas*






Formuojamasis vertinimas.

	3.
	Kartojimas, įtvirtinimas ir įsivertinimas
	4
	
	Mokiniai kartoja ir taiko 7 klasėje įgytas lietuvių kalbos ir literatūros žinias: aktyviai klausosi ir kalba, skaito grožinius ir negrožinius tekstus, randa, atsirenka ir apibendrina svarbią informaciją, kuria rišlų tekstą, taiko išmoktas gramatikos, rašybos ir skyrybos taisykles. Atlieka integruotas diagnostines klausymo ir kalbėjimo, kalbos pažinimo, skaitymo ir teksto supratimo, rašymo ir teksto kūrimo užduotis ir įsivertina savo gebėjimus, aptaria, ką dar reikia įtvirtinti.
	Komunikavimo, Kultūrinė, Pažinimo, 
SESG
	A2.1.3, A4.2.3, B1.4.3, B4.5.3, C2.2.3, C3.3.3, D2.1.3, D3.1.3, D3.2.3
	Kultūrinis identitetas ir bendruomeniškumas: gimtoji kalba, kultūrų įvairovė.
Darnus vystymasis: mokymasis visą gyvenimą, sveikata, sveika gyvensena
	Trumpi grožiniai ir negrožiniai tekstai, vaizdo ir garso įrašai, rašybos ir skyrybos atmintinės, žodynai, integruotos diagnostinės kartojimo ir įsivertinimo užduotys.

Lietuvių kalbos raštingumo ugdymo užduotys. Diktantai

Lietuvių kalbos užduočių komplektai 5–8 klasėms. Atpasakojimai

Skaitome suprasdami 7–8 klasei

Metodinė medžiaga: Kalbos pažinimo mokymas (23–108 sk.)








Atliekamos diagnostinės užduotys, taikomas formuojamasis vertinimas.

	II CIKLAS. AKISTATA SU SAVIMI

	Skaitymas, teksto supratimas ir literatūros bei kultūros pažinimas1

	4.
	Akistata su savimi. Jauno žmogaus savivoką ir jausmų pasaulį atskleidžiantys kūriniai
Jauno žmogaus savivoką ir jausmų pasaulį atskleidžiantys įvairių laikotarpių lietuvių ir verstiniai literatūros kūriniai
	9
	
	Mokiniai skaito ir nagrinėja įvairių laikotarpių lietuvių ir verstinės literatūros kūrinius ar jų ištraukas, atskleidžiančius jauno žmogaus savivoką ir jausmų pasaulį, taiko skaitymo strategijas. Aptaria kūrinių rūšį ir žanrą, temą, problemas, pagrindinę mintį, prozos kūrinių veikėjus, jų charakterius, poelgius, išgyvenimus, santykius ir kaitą, siužetą, pasakotoją, laiką ir erdvę; poetiniuose tekstuose – lyrinį subjektą, nuotaiką, įvaizdžius, laiką, erdvę, vyksmą, eiliuotos kalbos ypatybes. Aiškina meninę raišką ir potekstes, kelia probleminius klausimus, sieja kūrinius su savo patirtimi, lygina pasirinktais aspektais, išsako ir pagrindžia nuomonę, remiasi tekstu, tinkamai vartoja literatūros sąvokas.
	Komunikavimo, Kultūrinė, Pažinimo, Kūrybiškumo, SESG
	B2.1.3, B2.2.3, B2.3.3, B2.4.3, B2.5.3, B2.6.3, B2.8.3, B3.1.3, B4.2.3
	Asmens galios: idėjos, asmenybės.
Kultūrinis identitetas ir bendruomeniškumas: gimtoji kalba, kultūrų įvairovė.
Darnus vystymasis: sveikata, sveika gyvensena, mokymasis visą gyvenimą
	BP 31.2.4.1 rekomenduojami ir kiti pasirinkti kūriniai, skaitymo strategijų atmintinės, literatūros sąvokos, skaitymo ir teksto supratimo užduotys, NMPP užduočių pavyzdžiai. 
SMP „Lietuvių kalba 7–8 klasėms“:  Sustabdyta akimirka: Literatūriniai dienoraščiai; Jausmų malūnai; Sustabdyta akimirka: Lakštingalų slėny (iš Mantės dienoraščio); Kasdienybės magija: Kelionė; Laimės formulė: Kelionė; Eilėraščio analizė
Specialieji moduliai: Jausmų galia

Skaitome suprasdami 7–8 klasei

Pilietiškumo mokykla: Šiuolaikinė lietuvių poezija „Eilėraščiai mieste“*

Metodinė medžiaga: Skaitymo strategijos*; Teksto suvokimas ir meninių raiškos priemonių pažinimas*; Lyrikos tekstų analizė. V. Mačernio 11 rudens soneto analizė*; H. Radauskas, Dainos gimimas*

Informacinė medžiaga: Neįgalaus penkiolikmečio nutikimai (M. Hadonas, Tas keistas nutikimas šuniui naktį)*

Skaitmeninė biblioteka: V. Mačernis, „Vizijos“ ir „Metų“ sonetai*; S. Šaltenis, Riešutų duona*; B. Radzevičius, Link Debesijos, R. Bachas, Džonatanas Livingstonas Žuvėdra*

Knygų pristatymai: S. Šaltenis, Riešutų duona*; M. Hadonas, Tas keistas nutikimas šuniui naktį* 

Literatūros ratai: Meilės lyrika; S. Šaltenis, Riešutų duona; R. Bachas, Džonatanas Livingstonas Žuvėdra; V. Mačernis, Vizijos; L. Varslauskaitė, Mano didelis mažas aš* 

Formuojamasis vertinimas.

	Kalbos pažinimas

	5.
	Kalba kaip socialinis, kultūrinis ir istorinis reiškinys. Bendrinė kalba ir jos funkcijos. Lietuvių kalbos tarmės ir kalbos atmainos
	5
	
	Mokiniai susipažįsta su bendrine kalba ir jos funkcijomis, aptaria jos paskirtį ir vartojimą. Susipažįsta su lietuvių kalbos tarmėmis, aiškinasi jų reikšmę bendrinei kalbai. Nagrinėja tarmės, sociolekto, žargono ir medialekto pavyzdžius, aptaria šių kalbos atmainų ypatybes ir jų santykį su bendrine kalba. Naudodamiesi skaitmeniniais kalbos šaltiniais ir žodynais, tyrinėja pasirinktą kalbos atmainą ar jos vartojimo pavyzdžius, lygina, nustato dėsningumus, apibendrina ir formuluoja išvadas.
	Komunikavimo, Pažinimo, Kultūrinė, Pilietiškumo, Skaitmeninė
	D2.2.3,
D5.1.3, D5.3.3, D6.1.3
	Kultūrinis identitetas ir bendruomeniškumas: gimtoji kalba, kultūrų įvairovė, kultūros paveldas, etninė kultūra, medijų raštingumas.
Darnus vystymasis: mokymasis visą gyvenimą
	Lietuvių kalbos tarmių ir kitų kalbos atmainų garso ar vaizdo pavyzdžiai, Lietuvos regionų ir tarmių žemėlapiai, žodynai ir skaitmeniniai kalbos ištekliai, E.KALBA, kalbos pažinimo užduotys. 
SMP „Geografija 6–8 klasėms“: Lietuvių kalbos tarmės

Skaitmeniniai žodynai*

Informacinė medžiaga: Tarmės*; Lietuvių kalbos tarmės ir patarmės*

Specialieji moduliai: Dabartinė lietuvių kalbos situacija

Pilietiškumo mokykla: Kalbų ir kultūrų įvairovė*

Virtualus lietuvių kalbos muziejus: Lietuvių kalbos tarmės*

Tarmių pavyzdžiai: Vakarų aukštaičių tarmė (Marijampolė); Rytų aukštaičių tarmė (Dusetos); Rytų aukštaičių tarmė (Pasvalys); Žemaičių tarmė (Plungė)*; Lietuvių kalbos tarmės*

„Ratilio“: Tarmės*
Formuojamasis vertinimas.

	Kalbėjimas, klausymas ir sąveika

	6.
	Kalbėjimo ir klausymo paskirtis ir svarba asmeniui, bendruomenei, visuomenei, tautai. Aktyvus klausymasis ir savęs kaip kalbėtojo ir klausytojo pažinimas 
	3
	
	Mokiniai aptaria kalbėjimo ir klausymo paskirtį ir svarbą asmeniui, bendruomenei, visuomenei ir tautai, aiškinasi technologijų ir žiniasklaidos poveikį bendravimui. Taiko aktyvaus klausymosi strategijas, išskiria svarbią informaciją, ją pasižymi ir naudoja kalbėdami. Aptaria savo, kaip klausytojo ir kalbėtojo, stiprybes ir tobulintinas sritis.
	Komunikavimo, Pažinimo, 
Kultūrinė, Skaitmeninė, SESG
	A1.1.3, A2.2.3, A4.1.3, A4.2.3
	Kultūrinis identitetas ir bendruomeniškumas: gimtoji kalba, kultūrų įvairovė, medijų raštingumas.
Darnus vystymasis: mokymasis visą gyvenimą, sveikata, sveika gyvensena, ugdymas karjerai
	Sakytinių tekstų, pokalbių, garso ir vaizdo įrašų pavyzdžiai, aktyvaus klausymosi atmintinės, įsivertinimo kriterijai, klausymo ir kalbėjimo užduotys.
SMP „Lietuvių kalba 7–8 klasėms“: Kalbėjimo tikslai

Z. Nauckūnaitė, „Iškalbos mokymas“ (23–35, 161–179 p.): Klausymas; Kalbos repetavimas ir sakymas

Informacinė medžiaga: Kalba ir tapatybė*; Kalba ir kultūra*

Virtualios pamokos: Kaip mes bendraujame*

MUKIS: Karjerai svarbios mano savybės*

Formuojamasis vertinimas.

	Rašymas ir teksto kūrimas

	7.
	Rašymo tikslai, adresatai ir komunikavimo situacijos. Rašymo gebėjimų svarba mokantis ir bendraujant. Pasakojimas ir aprašymas
	3
	
	Mokiniai aptaria rašymo tikslus, adresatus ir komunikavimo situacijas, rašymo gebėjimų svarbą mokantis, tiesiogiai ir virtualiai bendraujant. Analizuoja įvairiose situacijose kuriamus tekstus, jų tikslą, adresatą ir kalbinę raišką. Planuoja, rašo pasakojimą ir aprašymą, remiasi savo patirtimi, redaguoja ir įsivertina tekstą.
	Komunikavimo, Pažinimo, 
Kultūrinė,
Kūrybiškumo, SESG
	C1.1.3, C1.2.3, C2.1.3, C3.1.3, C3.2.3
	Kultūrinis identitetas ir bendruomeniškumas: gimtoji kalba, kultūrų įvairovė.
Darnus vystymasis: mokymasis visą gyvenimą, sveikata, sveika gyvensena
	Įvairūs tekstai (žinutės, skelbimai, kvietimai, pranešimai socialiniuose tinkluose, elektroniniai laiškai), pasakojimo ir aprašymo pavyzdžiai, vertinimo ir įsivertinimo kriterijai, rašymo ir teksto kūrimo užduotys.

SMP „Lietuvių kalba 7–8 klasėms“: Teksto tipai; Kasdienybės magija: istorija; Spalvoti vėjai: atmintinė

Informacinė medžiaga: Rašymo gebėjimų lavinimas*; Teksto tipas aprašymas ir jo mokymas(is) progimnazijoje*

Formuojamasis vertinimas. 
Ciklo pabaigoje taikomas apibendrinamasis vertinimas.

	III CIKLAS. TAPATYBĖS PAIEŠKOS IR RAIŠKA

	Skaitymas, teksto supratimas ir literatūros bei kultūros pažinimas1

	8.
	Tapatybės paieškos ir raiška. Pilietinė, tautinė, kultūrinė, regioninė ir kalbinė tapatybė literatūroje
Grožinės ir negrožinės literatūros kūriniai, kuriuose reiškiama pilietinė, tautinė, kultūrinė, regioninė ar kalbinė tapatybė
	10
	
	Mokiniai skaito ir nagrinėja grožinius ir negrožinius tekstus, kuriuose reiškiama pilietinė, tautinė, kultūrinė, regioninė ir kalbinė tapatybė. Aptaria tekstų rūšį, žanrą, temą, problemas, pagrindines idėjas, istorinį, kultūrinį ir socialinį kontekstą, meninę raišką. Aiškinasi, kaip literatūroje atsiskleidžia žmogaus santykis su gimtąja kalba, vieta, bendruomene, tauta ir kultūra. Lygina skirtingų Lietuvos tautų, diasporos ir tarminės literatūros tekstus, atpažįsta skirtingas tapatybės raiškos formas, kelia probleminius klausimus, vertina kūrinių aktualumą, teiginius pagrindžia remdamiesi tekstu, tinkamai vartoja literatūros sąvokas.
	Komunikavimo, Pažinimo, Kultūrinė, Pilietiškumo, SESG
	B2.1.3, B2.2.3, B2.3.3, B2.4.3, B2.6.3, B2.8.3, B3.1.3, B5.1.3
	Kultūrinis identitetas ir bendruomeniškumas: gimtoji kalba, kultūros paveldas, kultūrų įvairovė, istorinė savimonė, etninė kultūra.
Asmens galios: idėjos, asmenybės.
Darnus vystymasis: žmogaus teisės, lygios galimybės, mokymasis visą gyvenimą
	BP 31.2.4.2 rekomenduojami ir kiti pasirinkti kūriniai, skaitymo strategijų atmintinės, literatūros sąvokos, skaitymo ir teksto supratimo užduotys, NMPP užduočių pavyzdžiai. 
SMP „Lietuvių kalba 7–8 klasėms“: Praeities ornamentai

Skaitome suprasdami 7–8 klasei

Knygų ir kūrėjų pristatymai: Maironis*; J. Erlickas, Bobutė iš Paryžiaus, arba lakštingala Zarasuose*; R. Šepetys, Druska jūrai*; R. Šepetys*; eilėraščių rinktinė Sava muotinu kalbo*; V. Braziūnas, eilėraščiai*;  I. Simonaitytė, Aukštujų Šimonių likimas*; V. Kudirka*

Metodinė medžiaga: Maironio „Lietuva brangi“: nuo eiliavimo prie eilėraščio*

Specialieji moduliai: Praeitis, veikianti dabartį

Literatūros ratai: O. Milašius, eilėraščiai*; Maironis, Pavasario balsai*; Vydūnas, Tėvynė ir žmogus*; V. Daujotė, Balsā ūkūs*; I. Rudaševskis, Vilniaus geto dienoraštis*

Pilietiškumo mokykla: Tautybės Lietuvoje skirtingais laikotarpiais*
Informacinė medžiaga: Pasaulio dydžio Lietuva. Mūsų migracijos istorija*
„Ratilio“: Etnografinių regionų folkloras*

Formuojamasis vertinimas.

	Kalbos pažinimas

	9.
	Leksika ir stilistika. Kalbos norma, leksikos vartojimas ir funkciniai stiliai
	6
	
	Mokiniai aiškinasi kalbos normos sampratą, skiria norminę ir nenorminę leksiką. Tekstuose atpažįsta archaizmus, naujadarus, neteiktinas svetimybes ir terminus, aptaria jų vartojimo paskirtį. Susipažįsta su funkciniais stiliais, nagrinėja dalykinio, meninio, publicistinio ir buitinio stiliaus tekstus, aptaria jų paskirtį, adresatą ir kalbos ypatybes. Lygina skirtingų stilių tekstus, aiškinasi jų raišką. Naudodamiesi žodynais ir skaitmeniniais kalbos šaltiniais tikrina žodžių vartoseną, taiso neteiktinas svetimybes, redaguoja skirtingų stilių tekstus.
	Komunikavimo, Pažinimo, Kultūrinė, Skaitmeninė, SESG
	D2.2.3, D4.1.3, D5.3.3
	Kultūrinis identitetas ir bendruomeniškumas: gimtoji kalba, kultūrų įvairovė, medijų raštingumas.
Darnus vystymasis: mokymasis visą gyvenimą
	Įvairių funkcinių stilių tekstų pavyzdžiai, norminės ir nenorminės leksikos pavyzdžiai, archaizmų, naujadarų, terminų ir svetimybių pavyzdžiai, žodynai, skaitmeniniai kalbos šaltiniai, E.KALBA, kalbos pažinimo užduotys, NMPP užduočių pavyzdžiai.

SMP „Lietuvių kalba 7–8 klasėms“: Publicistinis stilius;  Mokslinis stilius; Administracinis stilius; Buitinis stilius; Meninis stilius; Naujadaras  

Lietuvių kalbos raštingumo ugdymo užduotys. Diktantai

Lietuvių kalbos naujažodžių duomenynas*

Skaitmeniniai žodynai*

Informacinė medžiaga: Funkcinių stilių samprata ir klasifikacija; Leksikos raida; Leksikos normos*; Publicistinio stiliaus tekstų diferenciacija*; Kas yra stilistika?*

Metodinė medžiaga: Funkciniai stiliai* 



Formuojamasis vertinimas.


	Kalbėjimas, klausymas ir sąveika

	10. 
	Medijų poveikis kalbos vartojimui ir bendravimui. Vertybių raiška, kalbėjimo tonas. Verbalinės ir vizualinės kalbos sąsajos
	3
	
	Mokiniai nagrinėja sakytinių ir multimodalių tekstų poveikį kalbai ir bendravimui, atpažįsta potekste reiškiamas vertybes ir interesus. Aptaria kalbėjimo toną, neutralią ir emociškai nuspalvintą leksiką, retorinius klausimus, sušukimus, pakartojimus ir verbalinės bei vizualinės raiškos sąsajas. Kritiškai vertina pranešimus ir kuria trumpą sakytinį tekstą.
	Komunikavimo, Pažinimo, Kultūrinė, Skaitmeninė, SESG
	A1.1.3, A2.1.3, A2.2.3, A3.1.3, A3.2.3
	Kultūrinis identitetas ir bendruomeniškumas: gimtoji kalba, kultūrų įvairovė, medijų raštingumas.
Darnus vystymasis: sveikata, sveika gyvensena, mokymasis visą gyvenimą
	Reklamos, viešųjų pranešimų pavyzdžiai, vaizdo ir garso įrašai, klausymo ir kalbėjimo užduotys. 

SMP „Lietuvių kalba 7–8 klasėms“: Kalbos funkcijos

Informacinė medžiaga: Vizualinio raštingumo ugdymas*; Socialinių tinklų kalba*; Kalbėjimas*; Kalba ir informacinė visuomenė*

„Vilnius yra mokykla“: Miesto ženklų logika*; Kaip pavadinsi, taip nepagadinsi*; Melagienų medžioklė*; Vertybės: nuo individualumo iki bendrystės*






Formuojamasis vertinimas.

	Rašymas ir teksto kūrimas

	11.
	Informavimas ir aiškinimas. Dalykinio teksto kūrimas
	3
	
	Mokiniai nagrinėja informuojamojo ir aiškinamojo pobūdžio tekstus, aptaria jų turinį, struktūrą, raišką. Kuria pasirinktą dalykinį tekstą – straipsnį, pristatymą, komentarą, kūrinio veikėjo charakteristiką ar kitą numatytą tekstą. Rašo vientisos struktūros tekstą, komponuoja pastraipas. Redaguoja savo ir kitų tekstus, siekdami rišlumo ir stilistinio vientisumo.
	Komunikavimo, Pažinimo, Pilietiškumo, SESG
	C1.1.3, C1.3.3, C2.1.3, C3.1.3, C3.2.3
	Asmens galios: idėjos, asmenybės.
Kultūrinis identitetas ir bendruomeniškumas: gimtoji kalba, kultūrų įvairovė.
Darnus vystymasis: mokymasis visą gyvenimą
	Dalykinių tekstų (straipsnio, pristatymo, komentaro, kūrinio veikėjo charakteristikos) ir aiškinamųjų tekstų (reiškinio ar įvykio aiškinimo, veiklos ar darbo aprašymo, kūrinio analizės) pavyzdžiai, pastraipų modeliai (priežasties – pasekmės, teiginio – pavyzdžio, problemos – sprendimo), rašymo, teksto kūrimo ir redagavimo užduotys, NMPP užduočių pavyzdžiai.
SMP „Lietuvių kalba 7–8 klasėms“: Dalykinis stilius; Sustabdyta akimirka: diskusinis straipsnis; Kasdienybės magija: instrukcija; Kasdienybės magija: straipsnis; Kasdienybės magija: pateiktis; Pastraipa

Formuojamasis vertinimas.
Ciklo pabaigoje taikomas apibendrinamasis vertinimas.

	IV CIKLAS. HUMANISTINĖS VERTYBĖS LITERATŪROJE

	Skaitymas, teksto supratimas ir literatūros bei kultūros pažinimas1

	12.
	Humanistinės vertybės literatūroje. Moraliniai klausimai ir žmogaus laikysena ribinėse situacijose
Literatūros kūriniai, kuriuose svarstomi moraliniai klausimai, laikysena ribinėse situacijose
	10
	
	Mokiniai skaito ir nagrinėja literatūros kūrinius ar jų ištraukas, kuriuose keliami moraliniai klausimai ir vaizduojama žmogaus laikysena ribinėse situacijose. Aptaria kūrinių žanrą, temą, problemas, pagrindinę mintį, veikėjus, jų pasirinkimus, santykius ir kaitą, konfliktą, siužetą, laiką, erdvę, meninę raišką ir potekstes. Svarsto vertybines problemas, kelia probleminius klausimus, sieja kūrinius su kontekstu, socialine patirtimi, nuomonę pagrindžia tekstu, cituoja ir perfrazuoja, vartoja literatūros sąvokas.
	Komunikavimo, Pažinimo, Kultūrinė, Pilietiškumo, SESG
	B2.1.3, B2.2.3, B2.3.3, B2.4.3, B2.5.3, B2.6.3, B2.8.3, B3.1.3, B4.2.3
	Asmens galios: idėjos, asmenybės.
Kultūrinis identitetas ir bendruomeniškumas: istorinė savimonė, kultūrų įvairovė.
Darnus vystymasis: žmogaus teisės, lygios galimybės, sveikata, sveika gyvensena
	BP 31.2.4.3 rekomenduojami ir kiti pasirinkti kūriniai, skaitymo strategijų atmintinės, literatūros sąvokos, skaitymo ir teksto supratimo užduotys, NMPP užduočių pavyzdžiai. 

Skaitome suprasdami 7–8 klasei

Specialieji moduliai: Charakteriai ir istorinis kontekstas Kazio Binkio „Atžalyne“: I dalis, II dalis

Skaitmeninė biblioteka: J. Biliūnas, apsakymai*; H. Li, Nežudyk strazdo giesmininko*; R. Bredberis, Pienių vynas* 

Knygų ir kūrėjų pristatymai:  A. Liobytė, Sunki mama*; M. Zusakas, Knygų vagilė* 

Literatūros ratai: K. Binkis, Atžalynas; V. Goldingas, Musių valdovas; O. Henris, Išminčių dovanos*









Formuojamasis vertinimas.

	Kalbos pažinimas

	13.
	Morfologija, rašyba ir kirčiavimas. Neasmenuojamosios veiksmažodžio formos, prieveiksmis, jungtukas, dalelytė, jaustukas, ištiktukas. Kalbos dalių apibendrinimas
	12
	
	Mokiniai kartoja neasmenuojamųjų veiksmažodžio formų vartojimą ir rašybą. Nagrinėja prieveiksmio reikšmę, skyrius, darybą ir laipsniavimą, jungtukų reikšmę ir skyrius, vartoja sinoniminius jungtukus. Aptaria dalelyčių, jaustukų ir ištiktukų reikšmę ir vartojimą, taiko numatytus rašybos, skyrybos, tarimo ir kirčiavimo atvejus. Apibendrina kalbos dalių gramatinius požymius ir vartojimą, mokosi žodžių rašymo kartu ir atskirai, naudojasi žodynais ir skaitmeniniais kalbos šaltiniais.
	Komunikavimo, Pažinimo, 
Kultūrinė, 
Skaitmeninė, SESG
	D1.3.3, D2.1.3, D2.3.3, D5.3.3
	Kultūrinis identitetas ir bendruomeniškumas: gimtoji kalba.
Darnus vystymasis: mokymasis visą gyvenimą, sveikata, sveika gyvensena
	Kalbos dalių, rašybos ir kirčiavimo atmintinės, žodynai, skaitmeniniai kalbos šaltiniai, E.KALBA, elektroninis kirčiuoklis, kalbos pažinimo užduotys.

SMP „Lietuvių kalba 7–8 klasėms“: Prieveiksmių reikšmė ir skyriai; 
Prieveiksmių kilmė, daryba, laipsniavimas; Dalelytė; Dalelyčių rašyba 

Lietuvių kalbos raštingumo ugdymo užduotys. Diktantai

Informacinė medžiaga: Ištiktukas*; Jaustukas*; Jungtukas*; Kalbos dalys*

Virtualios pamokos: Dalyvių, pusdalyvių, padalyvių vartojimas*










Formuojamasis vertinimas.

	Kalbėjimas, klausymas ir sąveika

	14.
	Diskusija, debatai ir ginčas. Argumentavimas ir požiūrio pagrindimas
	3
	
	Mokiniai aptaria diskusijų, debatų, ginčų pavyzdžius, formuluoja tezę, argumentus, pateikia kontrargumentų. Dalyvauja diskusijoje ar debatuose, reiškia ir pagrindžia požiūrį, argumentuotai pritaria ar prieštarauja, apibendrina, laikosi kalbos etiketo ir ginčo taisyklių.
	Komunikavimo, Pažinimo, Kultūrinė, 
Pilietiškumo, SESG
	A1.1.3, A2.1.3, A2.2.3, A3.1.3, A4.2.3
	Asmens galios: idėjos, asmenybės.
Darnus vystymasis: žmogaus teisės, lygios galimybės
	Diskusijų, debatų pavyzdžiai, vaizdo ir garso įrašai, argumentavimo ir ginčo taisyklių atmintinės, kalbėjimo ir klausymo užduotys.

SMP „Lietuvių kalba 7–8 klasėms“: Žalias žmogus: diskusija

Informacinė medžiaga: Debatai*; Kalbos etiketas*; Bendravimo etiketas

Metodinė medžiaga: Metodas: Debatai

Formuojamasis vertinimas.

	Rašymas ir teksto kūrimas

	15.
	Argumentuojamojo pobūdžio tekstai. Rašinys
	3
	
	Mokiniai nagrinėja argumentavimo pavyzdžius, rašinio sandarą, formuluoja tezę, argumentus, kontrargumentus ir išvadą. Kuria pastraipas pagal teiginio–pavyzdžio, problemos–sprendimo ar priežasties–pasekmės modelį. Planuoja ir rašo rašinį, remdamiesi literatūros kūriniais, kultūrine ir socialine patirtimi, redaguoja teksto turinį ir kalbinę raišką.
	Komunikavimo, Pažinimo, Kultūrinė, 
SESG
	C1.4.3, C2.1.3, C3.1.3, C3.2.3
	Kultūrinis identitetas ir bendruomeniškumas: gimtoji kalba, istorinė savimonė. 
Darnus vystymasis: mokymasis visą gyvenimą, ugdymas karjerai
	Argumentuojamųjų tekstų ir rašinių pavyzdžiai, rašinio struktūros modelis, pastraipos kūrimo atmintinės, rašymo, teksto kūrimo ir redagavimo užduotys.
SMP „Lietuvių kalba 7–8 klasėms“: Samprotaujamasis rašinys; Kasdienybės magija: rašinys; „Omega, Alfa, Iks ir Fiks“: rašinys

Metodinė medžiaga: Z. Nauckūnaitė (2002). „Teksto komponavimas: rašymo procesas ir tekstų tipai“*; Z. Nauckūnaitė (2020). „Argumentavimas: didaktiniai aspektai“ (18–30 p.): Argumentavimas*

Informacinė medžiaga: Rašytinio teksto kūrimas*

Formuojamasis vertinimas. 

Ciklo pabaigoje taikomas apibendrinamasis vertinimas.

	V CIKLAS. ASMENINĖS PATIRTIES TEKSTAI

	Skaitymas, teksto supratimas ir literatūros bei kultūros pažinimas1

	16.
	Asmeninės patirties tekstai. Lietuvių ir verstinė egodokumentika
Lietuvių ir verstinė egodokumentika (dienoraščiai, atsiminimai, autobiografijos, laiškai)

	9
	
	Mokiniai skaito ir nagrinėja asmeninės patirties tekstus – dienoraščius, atsiminimus, autobiografijas, laiškus. Aptaria jų adresatą, struktūrą, turinį ir kalbinę raišką, dokumentiškumo ir meniškumo santykį, sieja tekstus su numatytu kontekstu. Aiškinasi asmeninės patirties ir istorinės atminties sąsajas, vertina autoriaus požiūrį ir patirties reikšmę. Kelia probleminius klausimus, nuomonę pagrindžia tekstu, cituoja ir perfrazuoja, vartoja literatūros sąvokas, aprašo savo vaikystės prisiminimus, kuria trumpą autobiografiją.
	Komunikavimo, Pažinimo, Kultūrinė, Pilietiškumo, SESG
	B1.2.3, B2.1.3, B2.2.3, B2.3.3, B2.4.3, B2.6.3, B2.8.3, B3.1.3, B5.1.3, C2.2.3
	Kultūrinis identitetas ir bendruomeniškumas: istorinė savimonė, kultūros paveldas, kultūrų įvairovė.
Asmens galios: idėjos, asmenybės.
Darnus vystymasis: žmogaus teisės, lygios galimybės
	BP 31.2.4.4 rekomenduojami ir kiti pasirinkti kūriniai ar jų ištraukos, skaitymo strategijų atmintinės, literatūros sąvokos, skaitymo ir teksto supratimo užduotys.
SMP „Lietuvių kalba 7–8 klasėms“: Sustabdyta akimirka: literatūriniai dienoraščiai; Ana Frank
Knygų ir kūrėjų pristatymas: I. Simonaitytė*; Ieva Simonaitytė*; Anos Frank pristatymas*; 
L. Baliukevičius-Dzūkas, Dienoraštis

Skaitmeninė biblioteka: A. Baranauskas, Dienoraštis; Ciceronas, Pokalbiai apie senatvę ir bičiulystę; Misija Sibiras’17. Iš mokyklos suolo į ekspedicijos traukinį

Literatūros ratai: J. Mekas, Laiškai iš niekur; A. Frank, Ana Frank dienoraštis; Seneka, Laiškai Lucilijui; I. Rudaševskis, Vilniaus geto dienoraštis; L. Baliukevičius, Partizano Dzūko dienoraštis*

Informacinė medžiaga: Didysis ir mažasis getas*; Kauno geto įkūrimas ir likvidavimas*

Kūrinių ekranizacijos ir interpretacijos: I. Rudaševskis, Vilniaus geto dienoraštis

Formuojamasis vertinimas.

	Kalbos pažinimas

	17.
	Sintaksė ir skyryba. Vientisinis sakinys, sakinio dalys, aiškinamosios sakinio dalys, lyginamieji posakiai, kreipiniai ir įterpiniai
	12
	
	Mokiniai apibendrina žinias apie skyrybą. Kartodami vientisinį sakinį, skiria išplėstinius ir neišplėstinius, asmeninius ir beasmenius, nepilnuosius sakinius. Nagrinėja sakinio dalis, jų raišką, analizuoja sakinius formaliuoju ir semantiniu būdais. Mokosi atpažinti ir skirti aiškinamąsias sakinio dalis, lyginamuosius posakius, kreipinius ir įterpinius, taiko skyrybos taisykles kurdami ir redaguodami tekstus.
	Komunikavimo, Pažinimo, Skaitmeninė, SESG
	D3.1.3, D3.2.3, D3.3.3, D5.3.3
	Kultūrinis identitetas ir bendruomeniškumas: gimtoji kalba.
Darnus vystymasis: mokymasis visą gyvenimą
	Sakinio dalių atmintinės, sintaksinio nagrinėjimo schemos, skyrybos ir sintaksinio nagrinėjimo pavyzdžiai, kalbos pažinimo, rašymo ir redagavimo užduotys.

SMP „Lietuvių kalba 7–8 klasėms“: Kasdienybės magija: kalbos žinių taikymo užduotys; Jausmų malūnai: kalbos žinių taikymo užduotys; Rimti pokštai: kalbos žinių taikymo užduotys; Kreipinys; Įterpiniai: raiška ir vartojimas

Informacinė medžiaga: Sakinys. Sakinių rūšys*; Lietuvių kalbos skyryba: taisyklės, komentarai, patarimai*

Virtualios pamokos: Vienarūšės sakinio dalys*; Vientisinio ir sudėtinio sakinio sandaros kartojimas*; Sakinio dalys (sintaksė)*

Formuojamasis vertinimas.

	Kalbėjimas, klausymas ir sąveika

	18.
	Asmeninės patirties pasakojimas. Monologinis ir dialoginis kalbėjimas
	3
	
	Mokiniai klausosi asmeninės patirties pasakojimų, aptaria jų turinį, raišką ir neverbalines priemones. Pasakoja apie asmeninę ar kitų žmonių patirtį, laikosi aiškios struktūros, atsižvelgia į adresatą, pokalbyje klausia, atsako į klausimus, išsako ir pagrindžia savo nuomonę.
	Komunikavimo, Pažinimo, Kultūrinė, 
SESG
	A1.1.3, A2.1.3, A2.2.3, A3.1.3, A4.1.3
	Kultūrinis identitetas ir bendruomeniškumas: gimtoji kalba, kultūrų įvairovė, kultūros paveldas. 
Asmens galios: idėjos, asmenybės.
Darnus vystymasis: sveikata, sveika gyvensena, aplinkos tvarumas
	Autobiografinių pasakojimų, interviu, atsiminimų garso ar vaizdo įrašai, monologinio kalbėjimo ir pokalbio atmintinės, kalbėjimo ir klausymo užduotys.
SMP „Lietuvių kalba 7–8 klasėms“: Teksto tipai

Z. Nauckūnaitė, „Iškalbos mokymas“ (36–68 p.): Monologinio kalbėjimo mokymas 

Informacinė medžiaga: Monologas ir dialogas*; Sud. G. Kėvelaitienė, Kaip pasakoti istorijas (24–31 p.): Kaip papasakoti savo istoriją?*

Formuojamasis vertinimas.

	Rašymas ir teksto kūrimas

	19.
	Asmeninio pobūdžio tekstai: autobiografija, laiškas, dienoraštis, elektroninis laiškas. Rašymo strategijos
	3
	
	Mokiniai nagrinėja autobiografijos, laiško, dienoraščio ir elektroninio laiško paskirtį, struktūrą ir kalbinę raišką, lygina jų ypatybes. Planuoja ir kuria pasirinktą asmeninio pobūdžio tekstą, atsižvelgdami į adresatą ir komunikavimo situaciją, taiko rašymo strategijas, redaguoja ir įsivertina savo tekstą.
	Komunikavimo, Pažinimo, Kūrybiškumo, Skaitmeninė, SESG
	C1.1.3, C1.2.3, C2.1.3, C3.1.3, C3.2.3, C3.3.3
	Kultūrinis identitetas ir bendruomeniškumas: gimtoji kalba, kultūrų įvairovė. 
Asmens galios: idėjos, asmenybės
	Autobiografijų, laiškų, dienoraščių, elektroninių laiškų pavyzdžiai, rašymo strategijų ir redagavimo atmintinės, rašymo, teksto kūrimo ir redagavimo užduotys.

SMP „Lietuvių kalba 7–8 klasėms“: Sustabdyta akimirka: Kas yra dienoraštis?; Savi stogai: dienoraštis; Tinklaraštis

Užduotys: Autobiografija*

Informacinė medžiaga: Dalykinis elektroninis laiškas*

Formuojamasis vertinimas. 

Ciklo pabaigoje taikomas apibendrinamasis vertinimas.

	VI CIKLAS. LAUŽOM TAISYKLES!

	Skaitymas, teksto supratimas ir literatūros bei kultūros pažinimas1

	20.
	Laužom taisykles! Avangardo meno ir literatūros kūrinių savitumas
Avangardo meno ir literatūros kūriniai
	6
	
	Mokiniai nagrinėja avangardo literatūros kūrinius, aptaria jų turinį, kalbinę ir vaizdinę raišką, atpažįsta netikėtumo, žaidimo, ironijos ir kitus bruožus. Lygina tradicinės ir avangardinės kūrybos principus, sieja literatūros tekstus su eksperimentiniu kinu, „Fluxus“, slemu ir kitais šiuolaikinio meno reiškiniais. Vertina avangardo kūrinių poveikį, išbando netradicinius raiškos būdus ir kuria savitą tekstą.
	Komunikavimo, Kultūrinė, Kūrybiškumo, Pažinimo, Skaitmeninė, SESG 
	B2.2.3, B2.3.3, B2.7.3, B2.8.3, B3.1.3, B4.2.3
	Kultūrinis identitetas ir bendruomeniškumas: kultūros paveldas, kultūrų įvairovė, medijų raštingumas.
Asmens galios: idėjos, asmenybės.
Darnus vystymasis: mokymasis visą gyvenimą
	BP 31.2.4.5 rekomenduojami ir kiti pasirinkti kūriniai, avangardo meno kūrinių reprodukcijos, eksperimentinio kino ir kitų vaizdo kūrinių fragmentai, slemo ir performanso vaizdo ar garso įrašai, literatūros sąvokos, skaitymo ir teksto supratimo užduotys.

SMP „Lietuvių kalba 7–8 klasėms“: Spalvoti vėjai: Slemas. Eilėraščio spalvos; Rimti pokštai; Spalvoti vėjai

Literatūros ratai: K. Binkis, 100 pavasarių

Knygų ir kūrėjų pristatymai: Jonas Mekas*; Fluxus ir Jurgis Mačiūnas

Skaitmeninė biblioteka: S. Geda, Pėdos
Užduotys: Kūrybinės dirbtuvės: slemas

Formuojamasis vertinimas.

	Kalbos pažinimas

	21.
	Kalbos tyrimas: kalbos reiškiniai
	5
	
	Mokiniai bendradarbiauja ir tiria pasirinktą kalbos vartojimo reiškinį, aiškinasi kalbų kontaktų, tarmės, socialinių tinklų poveikį lietuvių kalbos leksikai ir gramatikai, formuluoja tyrimo tikslą, renka medžiagą, apibendrina duomenis, formuluoja išvadas ir vaizdžiai pristato tyrimo rezultatus. Naudojasi elektroniniais žodynais ir skaitmeniniais mokymosi šaltiniais.
	Komunikavimo, Pažinimo, 
Kultūrinė, 
Kūrybiškumo,
Skaitmeninė,
SESG
	A2.4.3,
A2.5.3,
D5.1.3, D5.2.3, D5.3.3
	Kultūrinis identitetas ir bendruomeniškumas: gimtoji kalba, kultūrų įvairovė, medijų raštingumas.
Darnus vystymasis: mokymasis visą gyvenimą, ugdymas karjerai
	Kalbos vartojimo pavyzdžiai, žodynai ir skaitmeniniai kalbos šaltiniai, E.KALBA, elektroninis kirčiuoklis, kalbos tyrimo planas, pateikčių rengimo priemonės.

Užduotys: Tiriamojo darbo žingsniai

Metodinė medžiaga: G. Žibėnienė, V. Indrašienė, „Šiuolaikinė didaktika“ (88–89 p.): Grupinis tyrimas* 











Formuojamasis vertinimas.

	Kalbėjimas, klausymas ir sąveika

	22.
	Viešasis kalbėjimas. Pranešimas ir pristatymas skirtingiems adresatams
	3
	
	Mokiniai aptaria viešojo kalbėjimo tikslus, adresato sudominimo priemones. Planuoja pranešimą, renka informaciją, kuria pateiktis, tikslingai derina verbalinę ir neverbalinę, vaizdinę ir garsinę raišką, pristato pasirinktą temą skirtingiems adresatams, atsako į klausimus ir įsivertina savo kalbėjimą.
	Komunikavimo, Pažinimo, Skaitmeninė, Kūrybiškumo, SESG
	A2.1.3, A2.2.3, A3.1.3, A3.2.3, A4.1.3
	Kultūrinis identitetas ir bendruomeniškumas: gimtoji kalba, kultūrų įvairovė, kultūros paveldas, medijų raštingumas. 
Asmens galios: idėjos, asmenybės.
Darnus vystymasis: ugdymas karjerai
	Viešųjų pristatymų ir pranešimų pavyzdžiai, pranešimo planavimo ir įsivertinimo atmintinės, pateikčių rengimo priemonės, kalbėjimo ir klausymo užduotys.
SMP „Lietuvių kalba 7–8 klasėms“: Žalias žmogus: pateiktis

Z. Nauckūnaitė, „Iškalbos mokymas“ (22–23 p.): Viešasis ir privatusis kalbėjimas

Informacinė medžiaga: Viešojo kalbėjimo aspektai*; Viešųjų kalbų samprata, rūšys ir struktūra*

Formuojamasis vertinimas.

	Rašymas ir teksto kūrimas

	23.
	Kūrybinis rašymas. Eksperimentavimas žanru, pasakojimo perspektyva ir teksto forma
	3
	
	Mokiniai nagrinėja įvairių žanrų kūrybinių tekstų pavyzdžius, kuria pasirinktą tekstą – apsakymą, eilėraštį, filmo scenarijų, įsivaizduojamą veikėjo dienoraštį, portretą ar kitą kūrybinį tekstą, eksperimentuoja keisdami žanrą, pasakojimo perspektyvą, kūrinio pabaigą ar raiškos būdus, redaguoja ir pristato.
	Komunikavimo, Kūrybiškumo, Kultūrinė, Pažinimo, Skaitmeninė, SESG
	C1.2.3, C2.1.3, C3.1.3, C3.2.3
	Kultūrinis identitetas ir bendruomeniškumas: gimtoji kalba, kultūros paveldas, kultūrų įvairovė.
Darnus vystymasis: mokymasis visą gyvenimą, aplinkos tvarumas, ugdymas karjerai
	Įvairių žanrų kūrybinių tekstų (pvz., apsakymo, eilėraščio, filmo scenarijaus, veikėjo dienoraščio ar portreto) pavyzdžiai, planavimo ir redagavimo atmintinės, kūrybinio rašymo ir teksto kūrimo užduotys.
SMP „Lietuvių kalba 7–8 klasėms“: Kasdienybės magija: rašinys; Jausmų malūnai: knygos reklama; Rimti pokštai: rašinys; Dalykinis stilius; Praeities ornamentai: Užkeikta pilė
Užduotys: Kūrybinės dirbtuvės. Slemas 

Virtualios pamokos: Trumpa istorija mažoje knygelėje. Kūrybinis rašymas ir dailė*

Informacinė medžiaga: Kas yra haiku: taisyklės ir pavyzdžiai*

Formuojamasis vertinimas. 

Ciklo pabaigoje taikomas apibendrinamasis vertinimas.

	VII CIKLAS. KARTOJIMAS IR APIBENDRINIMAS

	24.
	Kartojimas ir apibendrinimas
	4
	
	Mokiniai kartoja ir apibendrina 8 klasėje įgytas žinias: klausosi sakytinių ir audiovizualinių tekstų, juos aptaria, kalba, skaito ir nagrinėja grožinius ir negrožinius tekstus, ieško reikiamos informacijos, kuria ir redaguoja tekstus. Atlieka integruotas užduotis, naudojasi žodynais ir skaitmeniniais ištekliais. Apibendrina skaitymo patirtį, rekomenduoja pasirinktą knygą bendraklasiams, pristato pasirinktą temą, kūrinį, autorių ar kalbos reiškinį ir paaiškina savo pasirinkimą.
	Komunikavimo, Pažinimo, Kultūrinė, Kūrybiškumo, Skaitmeninė, SESG
	A2.1.3, B2.1.3, B2.8.3, C3.2.3, D2.1.3, D3.1.3
	Kultūrinis identitetas ir bendruomeniškumas: gimtoji kalba, kultūros paveldas, medijų raštingumas.
Darnus vystymasis: mokymasis visą gyvenimą.
	Grožiniai ir negrožiniai tekstai, garso ir vaizdo įrašai, žodynai ir skaitmeniniai ištekliai, E.KALBA, vertinimo ir įsivertinimo kriterijai, integruotos kartojimo ir apibendrinimo užduotys.

SMP „Lietuvių kalba 7–8 klasėms“: pagal kartojamą turinį pasirenkamos tinkamos temos.  

Lietuvių kalbos raštingumo ugdymo užduotys. Diktantai

Lietuvių kalbos užduočių komplektai 5–8 klasėms. Atpasakojimai

Skaitome suprasdami 7–8 klasei

„Vilnius yra mokykla“: Kuriame reklamą mokyklos kiemui*






Formuojamasis vertinimas.

	25.
	Ką išmokau per šiuos metus? Refleksija ir įsivertinimas
	1
	
	Mokiniai įsivertina klausymo, kalbėjimo, skaitymo, rašymo ir kalbos pažinimo gebėjimus. Įvardija, ką išmoko, kuo tai naudinga ir prasminga, aptaria veiksmingus mokymosi būdus. Planuoja tolesnę skaitymo veiklą, išsikelia skaitymo tikslus.
	Pažinimo, Komunikavimo, 
SESG
	A4.1.3, B4.5.3, C3.3.3
	Darnus vystymasis: mokymasis visą gyvenimą, sveikata, sveika gyvensena
	Įsivertinimo kriterijai, refleksijos klausimai, sakinių pradžios, skaitymo ir mokymosi tikslų klausimai, mąstymo žemėlapis, refleksijos ir įsivertinimo užduotys.









Formuojamasis vertinimas. 





1 31.2.2. Skaitymo strategijos. Per mokslo metus turi būti perskaitomi ir aptariami bent keli didesnės apimties kūriniai. 31.2.3. Tekstų atranka. Dėl skaitomų kūrinių (ištraukų) kiekio, atsižvelgdamas į mokinių poreikius ir galimybes, sprendžia mokytojas. 
Nuorodos žiūrėtos 2026-08-23.
